Risikoanalyseenheden har udarbejdet 10 langsigtede strategiske vurderinger, fire kvartalsrapporter, 160 analytiske produkter til støtte for fælles aktioner (herunder en ugentlig briefing), 47 andre rapporter, herunder briefing til agenturets ledelse og bidrag til andre organisationer eller institutioner. Fire regulære FRAN-møder (Frontex Analytical Network) og fire regionale ekspertmøder blev organiseret. Risikoanalysenetværket (Frontex Risk Analysis Network) og regionale netværk for udveksling af oplysninger blev udviklet yderligere. Der blev organiseret 14 seminarer inden for rammerne af »Frontex Borders Analytical Community Project« med deltagelse af i alt 232 analytikere fra medlemsstaterne og forsknings- og analyseenheder.

I 2010 har den Fælles operationelle enhed organiseret 17 fællesaktioner under fem programmer, ni pilotprojekter, 40 fælles tilbagesendelsesaktioner og fire konferencer. Endvidere blev der indsat et hurtigt grænseindsatshold (RABIT) i Grækenland. Det samlede antal aktionsdage er steget med 27 % til 6 471. Den fælles operationelle enhed har også bidraget til etableringen af pilotprojektet Frontex’ operationelle kontor i Piræus.

Inden for rammerne af tre programmer omfattende 18 projekter, organiserede Uddannelsesenheden 176 aktiviteter i 2010 med deltagelse af 4 015 personer (uddannelseseksperter, kursister osv.); interessenterne lagde ca. 11 000 manddage i uddannelsesaktiviteter.

Enheden Fælles ressourcer (Pooled Resources Unit (PRU)) implementerede ni projekter i 2010, der skulle gøre agenturets aktioner mere effektive. Ved udgangen af 2010 koordinerede PRU RABIT-indsatsen 2010 i Grækenland (567 deltagere, 19 186 manddage, 68 stk. udstyr, 5 371 aktionsdage).

Frontex Situationscentret ydede situationsovervågning og leverede 500 situationsrapporter, tidlige varslingsmeddelelser, og 14 »mission awareness«-rapporter til interne og eksterne kunder. Daglige nyhedsbreve blev leveret til 350 kunder, herunder mange eksterne portaler, der igen distribuerer til mange flere eksterne kunder. Frontex Situationscentret forvaltede som eneste kontaktpunkt for udveksling af oplysninger 20 000 korrespondancer og implementerede Frontex-One-Stop-Shop, en webbaseret informationsudvekslingsportal, der anvendes af 30 lande og 900 brugere. Ud over den intensive EUROSUR programmestøtte blev der indledt andre projektforvaltningsaktiviteter med henblik på at automatisere informationsudveksling, situations- og medieovervågning og rapporteringstjenester.

I 2010 organiserede enheden Forskning & Udvikling 32 møder. Den deltog i ca. 110 interne og eksterne workshopper, konferencer og arbejdsmøder. Enheden producerede 10 rapporter, tre publikationer og en manual. Enheden iværksatte fem nye projekter og fortsatte med projekter fra 2008 og 2009. Fire undersøgelser blev bestilt i 2010 (der skal fuldføres i 2011), og der blev undertegnet fire aftaler vedrørende EUROSUR og efterretnings- og kommunikationsprojektet.

Samarbejdet med ikke EU-lande omfattede indgåelse af en samarbejdsaftale med Canadas grænseagentur og et memorandum med koordinationstjenesten i CIS Border Troop Commanders Council. Der blev også undertegnet samarbejdsplaner med Kroatien, Ukraine, USA og Hviderusland. Der opnåedes større deltagelse af alle partnere fra tredjelande i de aktiviteter, som agenturet koordinerede.

Samarbejdet med EU-organer og internationale organisationer er blevet yderligere udviklet. Ved udgangen af 2010 var der undertegnet samarbejdsaftaler med Europol, Interpol, Generalsekretariatet for Rådet, Sitcen, Det Europæiske Politiakademi, Den Internationale Organisation for Migration, Det Internationale Center for Udvikling af Migrationspolitikker, De Forenede Nationers Højkommissariat for Flygtninge, Det Europæiske Agentur for Søfartssikkerhed, EF-Fiskerikontrolagenturet og Den Europæiske Unions Agentur for Grundlæggende Rettigheder. Der blev undertegnet et aftalememorandum med Generaldirektoratet for Retlige og Indre Anliggender med henblik på udvikling af ICONet og en koordineringsmekanisme. Der blev aftalt et rådsdokument med arbejdsgruppen om toldsamarbejde (CCWP). Implementeringen af samarbejdsplanen med Europol og Den Internationale Organisation for Migration skrider frem. Der er indledt drøftelser med centret for demokratisk kontrol med væbnede styrker (DCAF), EU’s fælles forskningscenter (JRC) og Eurojust samt med Organisationen for International Civil Luftfart om undertegnelsen af samarbejdsaftaler i 2011.